Poštovani i dragi volonteri!

Želite svoje vrijeme, ideje i svoj trud unijeti u naš rad s djecom i mladima, prenositi vjeru, osmišljavati slobodno vrijeme. To nas raduje, jer Crkva treba ljude poput vas!

A sada vas mi molimo da nam predate Prošireno uvjerenje o nekažnjavanju. Možda ćete se pitati koja je svrha toga, možda ćete osjetiti da smo sumnjičavi prema vama, što vas može razljutiti. Zbog čega takva birokratska prepreka prije vašeg dobrovoljnog rada?!

**Molimo vas da nastavite čitati. Uvjereni smo da ćete razumjeti našu molbu.**

Radi se, naime, o zaštiti djece i mladih od nasilja i spolnog zlostavljanja. Povjereni su nam kao odgovornoj ustanovi i imaju pravo ovdje pronaći mjesto na kojem su njihova duša i njihovo tijelo zaštićeni od napada. Možda su i vaša vlastita djeca uključena u aktivnosti Crkve? Želimo da se svi oni kod nas mogu razvijati, tj. da čuju i dožive Radosnu vijest. I u dijecezi Rottenburg-Stuttgart bilo je, nažalost, - kao i u drugim institucijama - slučajeva spolnog zlostavljanja od strane stalno zaposlenog osoblja i volontera. Dijeceza Rottenburg-Stuttgart želi učiti iz svojeg gorkog iskustva te je naumila sustavno izgraditi zaštitu svojih štićenika. U Pravilniku o prevenciji iz studenog 2015. biskup dr. Gebhard Fürst napisao je, među ostalim,: „*Dostojanstvo i integritet djece, mladih i odraslih štićenika te njihova prava valja poštovati. Nasilnog ponašanja ne smije biti. Kršenje psihičkih i fizičkih granica valja izbjegavati.“*

U tome važnu ulogu igra predočenje Proširenog uvjerenja o nekažnjavanju i dodatne Izjave o samoinicijativnom informiranju koje vas ovim putem molimo. Time ispunjavamo zahtjev državnih tijela koji vrijedi za sve organizacije koje rade s djecom i mladima, dakle i za sportske udruge i vatrogasnu mladež.

Na taj se način želi isključiti da netko, tko je npr. već osuđivan zbog spolnog zlostavljanja, s djecom ili mladima uspostavlja odnos povjerenja. Zlostavljači se, naime, u organizaciji često nametnu kao „nezamjenjivi“ te isprva grade prividno brižne odnose s mladima koje potom sve više zlorabe za svoje potrebe spolne moći. Prijeteći prisiljavaju svoje žrtve na šutnju; žrtve su uzrujane, usamljene, povrijeđene i posramljene. No, odgovornost snose isključivo počinitelji.

Ti ljudi povređuju osobnost svojih žrtava i temelj našeg suživota: povjerenje i ljubav. Našim mjerama dajemo im signal: kod nas nema prostora za zlostavljanje (usp. [www.kein-raum-fuer-missbrauch.de](http://www.kein-raum-fuer-missbrauch.de)), a žrtve kod nas pronalaze pomoć i potporu.

Stoga vas molimo da uložite malo truda: nabavite **Prošireno uvjerenje o nekažnjavanju i** potpišite **„Izjavu o samostalnom informiranju”.**

Još jedan važan element našeg koncepta zaštite je takozvani **„Kodeks ponašanja“** koji ćete pronaći na poleđini. Opisuje naše vrijednosti i naše nakane. Molimo vas da pažljivo pročitate tekst (na poleđini) i da svojim potpisom potvrdite da zastupate te vrijednosti i ciljeve.

Možda ćete o sadržaju porazgovarati s vašim župljanima i promisliti što konkretno znače te uopćene rečenice. Na taj način neće zaživjeti samo zaštita djece! Naša crkvena zajednica treba biti sigurno mjesto, ispunjeno životom, za sve koji ovdje zajedno žive i vjeruju.

U narednim godinama ponudit ćemo vam dodatne informacije, školovanja i brojne aktivnosti. Želimo živjeti uvažavajući jedni druge i preuzimajući odgovornost jedni za druge. Dakako da i vi možete dati doprinos ostvarenju tih nakana.

**Zahvaljujemo vam od srca na vašoj suradnji i angažmanu!**

*Vaš svećenik*

Dodatne informacije pronaći ćete na

[www.drs.de/rat-und-hilfe/praevention-kinder-und-jugendschutz.html](http://www.drs.de/rat-und-hilfe/praevention-kinder-und-jugendschutz.html)

i u Stožeru za prevenciju, zaštitu djece i mladih u Biskupskom ordinarijatu, poštanski pretinac 9, 72101 Rottenburg, gospođa Sabine Hesse, tel. 07472-169-385, praevention@drs.de



**Što možete učiniti kada vam se netko povjeri?**

> Ostanite **mirni** - nemojte djelovati brzopleto!

> **Slušajte pažljivo** te izjavu djeteta/adolescenta shvatite ozbiljno.

> Važne poruke: To ne snosiš **nikakvu krivnju.** Dobro je da si to podijelio sa mnom.

> Nemojte davati **obećanja koja se ne mogu ispuniti** (čuvanje tajnosti, uvažiti osobne granice).

> Tražiti **pomoć za sebe** osobno.

> Kratka i **objektivna dokumentacija**: situacija, činjenice, izjave djeteta/adolescenta, datum, opažanja

> S djetetom ili adolescentom raspraviti **daljnje korake.**

> **Okrivljeniku/okrivljenicima se ne smiju davati nikakve informacije!**